Bette Davis Eyes

«Bette Davis Eyes» er en hitlåt fra 1974 som ble skrevet av Donna Weiss og Jackie DeShannon, men gjort kjent av den amerikanske singer-songwriteren Kim Carnes. Den ble skrevet i 1974 og spilt inn av DeShannon det samme året. Men det var først i 1981, da Carnes spilte inn sin versjon, at den ble en kommersiell suksess.

Carnes slapp låten som singel 10. mars 1981 og hadde 1.-plassen på Billboard Hot 100 i ni uker, samt endte opp som Billboards største hit gjennom hele året.Billboard 26. desember 1981: s. YE-9 Den hadde også 1.-plassen på hitlistene i totalt 31 land, inkludert Tyskland, Australia, Sveits, Italia, Norge, Japan og Brasil. Singelen vant Grammy for både beste sang og beste innspilling i 1982. «Bette Davis Eyes» er det første sporet på albumet Mistaken Identity, som ble utgitt i april 1981.

Låtens tittel henspiller på skuespillerinnen Bette Davis' karakteristiske øyne. Prima Vera brukte melodien til egen tekst på låten «Ivar Medaas øyne».

 Referanser 

 Eksterne lenker 

  Musikkvideo



Kategori:Sanger fra USA
Kategori:Sanger fra 1974
Kategori:Singler fra 1981